b'\n_START_ARTICLE_\nKlotoida\n_START_PARAGRAPH_\nKloto\xc3\xadda (tudi Cornujeva spirala in Eulerjeva spirala) je transcendentna krivulja, katere ukrivljenost se spreminja linearno vzdol\xc5\xbe njene dol\xc5\xbeine. Spada med spirale._NEWLINE_Krivuljo je prou\xc4\x8deval \xc5\xa1vicarski matematik, fizik in astronom Leonhard Euler (1707 \xe2\x80\x93 1783), pozneje pa francoski fizik Marie Alfred Cornu (1841 \xe2\x80\x93 1902).\n_START_SECTION_\nUporaba\n_START_PARAGRAPH_\nKrivulja se uporablja pri na\xc4\x8drtovanju cest in \xc5\xbeeleznic oziroma pri dolo\xc4\x8danju njihovih lokov in krivin. Na naslednji sliki je prikazan prehod med dvema krivuljama z uporabo klotoide. Ravni del je prikazan z modro barvo, z zeleno barvo je prikazana kro\xc5\xbenica, v katero mora preiti ravni del cesti\xc5\xa1\xc4\x8da ali \xc5\xbeeleznice. Z rde\xc4\x8do barvo je prikazana klotoida, ki v tem primeru predstavlja prehod med ravnim delom in kro\xc5\xbenico. Tak\xc5\xa1na oblika krivulje se uporablja pri gradnji cest. To omogo\xc4\x8da linearno nara\xc5\xa1\xc4\x8danje radialnega pospe\xc5\xa1ka pri gibanju po cesti\xc5\xa1\xc4\x8du, ki ima tak\xc5\xa1ne ukrivljenosti. S tem se prepre\xc4\x8di nenadne spremembe radialnega pospe\xc5\xa1ka. Na podoben na\xc4\x8din se krivulja uporablja tudi pri navpi\xc4\x8dnih nagibih cesti\xc5\xa1\xc4\x8d in \xc5\xbeelezni\xc5\xa1kih prog.'